***Yoshi's Universal Gravitation*** (ヨッシーの万有引力, *Yosshī nå Ban'yū Inryoku*), kjent i Nord-Amerika som *Yoshi Topsy-Turvy*, er et plattformspill utviklet av Artoon og gitt ut av Nintendo for Game Boy Advance. Det ble gitt ut i Japan i desember 2004, i april 2005 i Europa, og i oktober samme året i Nord-Amerika. Spillet har en innebygd sensor som registrerer hvordan en holder spillekonsollen, og denne blir brukt til å påvirke miljøet i spillet. Siden bruk av vippesensoren er essensielt for å kunne komme videre i spillet fungerer ikke Yoshis Universal Gravitation optimalt om en spiller det på Game Boy Player for Nintendo GameCube.

Handling
--------

Handlingen i spillet har noen fellestrekk med den i Yoshis Story. Den grafiske stilen ligner en sprett-opp-bok og målet i spillet er å fri Yoshi og resten fra en bok de er fanget inni.

Når Bowser herjer Yoshi-øyen kommer det en bokånd som heter Hongo og fanger hele øyen mellom sidene til en eventyrbok. Det er bare ved å låse Bowser inne i boken Yoshi kan få Hongo til å slippe resten av øyen fri igjen, så Yoshi må ut på en reise gjennom kapitlene i eventyrboka.

Spillet
-------

Spillet er delt inn i kapitler med tilhørende nivå, hvorav nivåene er kontrollert av minst en ånd. Det er flere typer av disse åndene; en liker penger, en liker styrke, en liker raske ting og så videre. Åndene vil sette krav som spilleren må klare; som å spise nok frukt, samle nok penger eller komme seg i mål før tiden er ute. Ved å gjøre åndene fornøyde kan spilleren komme seg videre til neste nivå.

Yoshi kan hoppe og rulle ut tungen sin for å spise frukt eller fiender, men spillet setter størst fokus på hvordan man bruker vippesensoren. Ved å røre spillekonsollen fra side til side kan spilleren endre på gravitasjonen i spilleverdenen, noe som for eksempel kan bli brukt til å sende fiender rullende vekk, svingte pendler eller endret vannstand under en seilingssekvens. En uoverkommelig vegg kan bli gjort om til en overkommelig vei, eller et sammenrullet teppe kan bli rullet ut til en lang plattform. Å komme seg videre avhenger ikke bare av knappetrykk, men også hvordan en benytter vippesensoren.

Mottagelse
----------

| Samling av flere omtaler |
| --- |
| Samler | Poengsum |
| GameRankings | 61.12% |
| Metacritic | 60/100 |
| Omtaler |
| Publikasjon | Poengsum |
| 1UP.com | D+ |
| *Game Informer* | 8/10 |
| GameSpot | 6.6/10 |
| IGN | 5/10 |
| Nintendo Power | 7/10 |

Da det ble utgitt, ble det mottatt som en middelmådig tittel.

Referanser
----------

1. ↑  «Yoshi Topsy-Turvy». *GameRankings*. CBS Interactive. Besøkt 2. september 2013.
2. ↑  «Yoshi Topsy-Turvy Critic Reviews». *Metacritic*. CBS Interactive. Besøkt 2. september 2013.
3. ↑  Parish, Jeremy (10. juni 2005). «Not Much Fun Any Way You Look at It». *1UP.com*. IGN Entertainment. Besøkt 2. september 2013.
4. ↑  Matt (August 2005), «Twisting the Night Away», Game Informer (GameStop): 108, arkivert fra originalen on november 18, 2005,
5. ↑  Calvert, Justin (10. juni 2005). «Yoshi Topsy-Turvy Review». *GameSpot*. CBS Interactive. Besøkt 2. september 2013.
6. ↑  Harris, Craig (10. juni 2005). «Yoshi Topsy Turvy». *IGN*. IGN Entertainment. Besøkt 2. september 2013.
7. ↑  Nintendo Power: 84, August 2005

Eksterne lenker
---------------

* (en) *Yoshi's Universal Gravitation* hos MobyGames Rediger på Wikidata

* (en) *Yoshi's Universal Gravitation* på Internet Movie Database Rediger på Wikidata

* (en) *Yoshi's Universal Gravitation* hos Internet Game Database Rediger på Wikidata

* (en) *Yoshi's Universal Gravitation* hos GameFAQs Rediger på Wikidata

Portal: Videospill